open-index/open-wikipedia-markdown huggingface dataset:
Jussi Roiko

**Jussi Roiko** (s. 24. huhtikuuta 1983 Kokkola) on uransa lopettanut suomalainen jalkapalloilija. Pelipaikaltaan hän oli hyökkääjä tai puolustaja.

Uransa aikana Roiko pelasi Gamlakarleby Bollklubbin, Oulun Luistinseuran, Enskede IK:n, Vaasan Palloseuran, FF Jaron ja Kokkolan Pallo-Veikkojen joukkueissa. Veikkausliigassa hän debytoi pelatessaan 16. toukokuuta 2007 Jaron riveissä ottelussa FC KooTeePeetä vastaan. Kaiken kaikkiaan hänellä on tilillään 60 ottelua Veikkausliigassa ja niissä hän on viimeistellyt seitsemän maalia.

## Aiheesta muualla
* Roiko kymppipaikka.fi-sivustolla
* Roikon pelaajakortti transfermarkt.co.uk-sivustolla
* Roiko GBK:n kotisivuilla
Damien Touya

**Damien Michel Touya** (s. 23. huhtikuuta 1975 La Rochelle) on ranskalainen miekkailija. Hän sai kesäolympialaisissa 1996 Atlantassa säilän yksilökilpailussa pronssia ja sijoittui lisäksi sen joukkuekilpailussa viidenneksi.

Vuoden 2000 kesäolympialaisissa Sydneyssä Touya sai säilän joukkuekilpailussa hopeaa ja sijoittui sen yksilökilpailussa viidenneksi. Kesäolympialaisissa 2004 Ateenassa hän voitti säilän joukkuekilpailussa kultaa ja jäi sen yksilökilpailussa 20. sijalle.

Anne-Lise ja Gaël Touya ovat Damien Touyan sisaruksia.

## Lähteet
Gaël Touya

**Gaël Touya** (s. 13. lokakuuta 1973) on ranskalainen miekkailija, joka kilpaili kesäolympialaisissa 2004 Ateenassa. Hän voitti säilän joukkuekilpailussa kultaa ja osallistui lisäksi sen yksilökilpailuun jääden 19. sijalle. Hän on Damien Touyan veli.

## Lähteet
Ireland

**Ireland** tarkoittaa seuraavia asioita:

* Irlannin valtio tai Irlannin saari englanniksi
* Ireland, kylä Bedfordshiressä, Englannissa
* Ireland, paikallishallinnoton alue Indianassa, Yhdysvalloissa
* Ireland, paikallishallinnoton alue Länsi-Virginiassa, Yhdysvalloissa
* 5029 Ireland, päävyöhykkeen asteroidi

## Sukunimenä
* Alexander Ireland (1901–1966), brittiläinen nyrkkeilijä
* Andy Ireland (s. 1930), yhdysvaltalainen poliitikko
* Anthony Ireland (s. 1984), zimbabwelainen kriketinpelaaja
* Betty Ireland (s. 1946), yhdysvaltalainen poliitikko
* Billy Ireland (1880–1935), yhdysvaltalainen sarjakuvapiirtäjä
* Brian Ireland (s. 1980), yhdysvaltalainen rumpali
* Colin Ireland (1954–2012), brittiläinen sarjamurhaaja
* Danny Ireland (s. 1990), australialainen jalkapalloilija
* David Ireland (1832–1864), yhdysvaltalainen sotilas
* David Ireland (s. 1927), australialainen kirjailija
* David Ireland (1930–2009), yhdysvaltalainen taiteilija
* Doug Ireland (s. 1946), yhdysvaltalainen toimittaja
* Innes Ireland (1930–1993), skotlantilainen autourheilija
* Jake Ireland (s. 1946), kanadalainen jalkapallotuomari
* Jeff Ireland, Miami Dolphinsin toimitusjohtaja, entinen amerikkalaisen jalkapallon pelaaja
* Jill Ireland (1936–1990), englantilainen näyttelijä
* John Ireland (1827–1896), yhdysvaltalainen poliitikko
* John Ireland (1838–1918), yhdysvaltalainen roomalaiskatolinen arkkipiispa
* John Ireland (1879–1962), englantilainen säveltäjä
* John Ireland (1914–1992), kanadalainen näyttelijä
* John de Courcy Ireland (1911–2006), irlantilainen historioitsija ja aktivisti
* Kathy Ireland (s. 1963), yhdysvaltalainen malli, näyttelijä, kirjailija ja yrittäjä
* Kenny Ireland (1947-2014), skotlantilainen ohjaaja ja näyttelijä
* Kylie Ireland (s. 1970), yhdysvaltalainen pornonäyttelijä ja radiojuontaja
* Marin Ireland, yhdysvaltalainen näyttelijä
* Mike Ireland (s. 1974), kanadalainen pikaluistelija
* Patricia Ireland (s. 1945), yhdysvaltalainen feministi
* Randy Ireland (s. 1957), kanadalainen jääkiekkomaalivahti
* Samuel Ireland (1744–1800), brittiläinen kirjailija
* Stephen Ireland (s. 1986), irlantilainen jalkapalloilija
* Tim Ireland (s. 1953), yhdysvaltalainen baseballpelaaja
* Walter Ireland (1923–2010), yhdysvaltalainen poliitikko
* William Henry Ireland (1775–1835), englantilainen väärentäjä.
Désiré Beaurain

**Désiré Beaurain** (2. syyskuuta 1881 – 1. syyskuuta 1954) oli belgialainen miekkailija. Hän sai kalvan joukkuekilpailussa pronssia kesäolympialaisissa 1908 Lontoossa ja sitten floretin joukkuekilpailussa hopeaa kesäolympialaisissa 1924 Pariisissa.

## Lähteet
Robert Montgomerie

**Robert Cecil Lindsay Montgomerie** (15. helmikuuta 1880 South Kensington – 28. huhtikuuta 1939 Westminster) oli brittiläinen miekkailija. Hän sai kalvan joukkuekilpailussa hopeaa sekä kesäolympialaisissa 1908 Lontoossa että kesäolympialaisissa 1912 Tukholmassa. Hän kilpaili myös kolmissa perättäisissä kesäolympialaisissa vuosina 1920–1928.

## Lähteet
Kilikian armenialaiskuningaskunta

**Kilikian armenialaiskuningaskunta** () oli muinainen kuningaskunta Vähässä-Aasiassa. Valtiota on kutsuttu myös Vähä-Armenian ja Pikku-Armenian kuningaskunnaksi. . 

Valtakunta sai alkunsa noin vuonna 1080 Rubenid-dynastiana, ja sitä hallitsi Bagratidin perhe, joka eri aikoina hallitsi Armenian ja Georgian valtaistuimia. Heidän pääkaupunkinsa oli alun perin Tarsus, jonka nimeksi sittemmin tuli Sis (nykyinen Kozan). Kilikia oli vahva Euroopan ristiretkeläisten liittolainen, ja se piti itseään kristikunnan linnakkeena idässä. Mongolit valloittivat samaan aikaan suuria alueita Keski-Aasiassa ja Lähi-idässä, joten armenialaiset Het'um-suvun hallitsijat pyrkivät luomaan armenialaisten ja mongolien liittouman vastustamaan yhteisiä muslimivihollisia, varsinkin mamelukkeja ja paikallisesti danishmendejä. Ristiretkivaltiot hajosivat 1200–1300-luvulla ja mongolit kääntyivät islamiin, jolloin Armenian kuningaskunta jäi ilman alueellisia liittolaisia. Kun mamelukkien säälimättömät hyökkäykset jatkuivat Egyptissä 1300-luvulla, Kilikian Armenian Lusignanin dynastia ajautui sisäiseen uskonnolliseen konfliktiin ja lopulta hajosi vuonna 1375.

Kaupallinen ja sotilaallinen vuorovaikutus eurooppalaisten kanssa toi uusia länsimaisia vaikutteita Kilikian asukkaiden elämään. Aatelisto omaksui Euroopasta muun muassa ritarilaitoksen, pukumuodin ja ranskankielisten arvonimien ja nimien käytön sekä ranskan puhekielenä. Lisäksi Kilikian yhteiskunta siirtyi perinteisestä järjestelmästä lähemmäksi länsimaista feodalismia. Ristiretkeläiset puolestaan veivät takaisin Eurooppaan armenialaista osaamista, kuten vaikutteita armenialaisesta linna- ja kirkkoarkkitehtuurista. Kilikian Armenia menestyi taloudellisesti, ja Ajasin satama toimi idän ja lännen välisen kaupan keskuksena.

## Lähteet

## Aiheesta muualla
Mirza Masood

**Mirza Nasir-ud-Din Masood** (23. huhtikuuta 1906 Delhi – 21. syyskuuta 1991 Delhi) oli intialainen maahockeypelaaja. Hän kilpaili vuoden 1936 kesäolympialaisissa Berliinissä ja oli siellä mukana voittamassa kultaa.

## Lähteet
Salvatore Sanzo

**Salvatore Sanzo** (s. 26. marraskuuta 1975 Pisa) on italialainen miekkailija. Hän sai vuoden 2000 kesäolympialaisissa Sydneyssä pronssia floretin joukkuekilpailussa ja sijoittui sen yksilökilpailussa viidenneksi.

Vuoden 2004 kesäolympialaisissa Ateenassa Sanzo voitti kultaa floretin joukkuekilpailussa ja sai lisäksi hopeaa sen yksilökilpailussa.

Sanzo kilpaili myös vuoden 2008 kesäolympialaisissa Pekingissä saaden floretin yksilökilpailussa pronssia.

## Lähteet
Nick Davies

**Nick Davies** on walesilaissyntyinen kapellimestari, joka on toiminut Vantaan viihdeorkesterin ylikapellimestarina vuodesta 2011. Aikaisemmin Davies on ollut myös Sinfonia Lahden ja Helsingin kaupunginorkesterin kapellimestarina sekä musiikillisena johtajana useissa Helsingin kaupunginteatterin musikaaleissa. Suomen Kansallisoopperassa Daviesin ensimmäinen työ oli *[[The Phantom of the Opera|Oopperan kummitus]]* vuonna 2015.

Davies on uransa aikana vieraillut kapellimestarina lukuisissa eri eurooppalaisissa orkestereissa. Hän on työskennellyt toistuvasti etenkin Britannian kansallisorkesterin ja Norjan radion orkesterin kanssa. Vuonna 2009 Davies teki Australian debyyttinsä kun hän johti Melbournen sinfoniaorkesteria.

Nick Davies opiskeli pianon ja viulunsoittoa Lontoon Royal College of Music -konservatoriossa. Davies aloitti uransa vuonna 1986 musikaaliteatterin parissa. Hänen laajaan West End -kokemukseensa kuuluvat muun muassa musikaalit *[[Martin Guerre (musikaali)|Martin Guerre]]*, *[[Oklahoma!]]*, *[[The Sound of Music (musikaali)|The Sound of Music]]*, *[[Annie Get Your Gun]]*, *[[Fred Astaire: His Daughter’s Tribute]]*, *The Phantom of the Opera* ja *[[My Fair Lady]]*. 

Davies on tehnyt yhteistyötä muun muassa Herbie Hancockin, Earth, Wind & Firen ja Stingin kanssa.

## Lähteet

## Aiheesta muualla
* Nick Davies - kotisivu
Sayed Jaffar

**Sayed Muhammad Jaffar** (1911 – 21. maaliskuuta 1937) oli Intiaa edustanut maahockeypelaaja. Hän kilpaili kesäolympialaisissa 1932 Los Angelesissa ja kesäolympialaisissa 1936 Berliinissä kuuluen molemmilla kerroilla kultaa voittaneeseen joukkueeseen. Hän kuoli ampumaonnettomuudessa lähellä Lahorea.

## Lähteet
Alaskvarkki

**Alaskvarkki** (engl. down-quark) eli **d-kvarkki** on alkeishiukkanen ja yksi kuudesta kvarkkityypistä. Muut tyypit ovat (suluissa vaihtoehtoisia nimiä):
* ylöskvarkki (u-kvarkki, up-kvarkki)
* lumokvarkki (c-kvarkki, charm-kvarkki)
* outokvarkki (s-kvarkki, strange-kvarkki)
* huippukvarkki (t-kvarkki, truth- tai top-kvarkki, tosikvarkki)
* pohjakvarkki (b-kvarkki, beauty- tai bottom-kvarkki, kaunis-kvarkki)

Alaskvarkin massa on kaikista kvarkeista toiseksi pienin. Alaskvarkin antihiukkanen on *alas-antikvarkki*.

Kuten kaikkien kvarkkien, alaskvarkkien spin on 1/2 ja baryoniluku 1/3. Erityisesti alaskvarkin isospin *I<sub>3</sub>* on –1/2 ja sähkövaraus –1/3e. Alaskvarkki kuuluu samaan kvarkkiduplettiin ylöskvarkin kanssa.

Alaskvarkit muodostavat yhdessä ylöskvarkkien kanssa protonit, joissa on kaksi ylöskvarkkia ja yksi alaskvarkki sekä neutronit, jotka rakentuvat kahdesta alaskvarkista ja yhdestä ylöskvarkista. Alaskvarkki kuuluu rakennusosasena myös useisiin lyhytikäisiin hadroneihin. Se on yksi kolmesta alkuperäisen kvarkkimallin vuonna 1964 ennustamasta kvarkista.

Alaskvarkkien massa on toiseksi pienin kaikista kvarkeista (4,1–5,8 MeV). Niitä pienempiä ovat vain ylöskvarkit (1,7–3,3 MeV). Muut kvarkkityypit ovat kymmeniä tai jopa tuhansia kertoja näitä kvarkkeja massiivisempia.

## Lähteet
* 
*HyperPhysics: Kvarkit 

### Viitteet
Vakka

**Vakka** on perinteinen rasia, purkki tai lipas, yleensä puinen, lieriömäinen ja pyöreäkantinen, jota käytetään nykyään usein koriste-esineenä tai säilytysrasiana. Isompi vakka voi muistuttaa tynnyriäkin. Vakka on myös historiallinen viljamitta. Vakkaa (bushel) käytetään edelleen viljamäärän mittana maailmalla. Vakka-sana on osana Vakka-Suomen nimessä. Nimensä Vakka-Suomi sai siellä tuotetuista vakoista, kousista ja muista astioista. Vakka-Suomen kousat tunnettiin laajalti itämeren piirissä jo keskiajalla.

Vakkaa käytettiin vakkajuhlissa astiana, jossa uhriantimet toimitettiin ukkosen jumalalle.

Vakka on usein tehty haavasta.

## Katso myös

*Taimivakka
*Vakkajuhlat

## Lähteet
Gabord Competition

**Gabord Competition** on ranskalainen pikkuformulatalli. Talli on kilpaillut World Series by Nissan sarjassa vuosina 2002-2004 voittaen sarjan mestaruuden vuonna 2003 Franck Montagnyn ja Heikki Kovalaisen voimin.
Joseph Kosuth

**Joseph Kosuth** (s. 1945) on yhdysvaltalainen kuvataiteilija ja johtava käsitetaiteilija. Kosuthin teokset rakentuvat usein teksteistä ja ne pyrkivät rikkomaan perinteisen esteettisyyden. Hänen tunnetuimpia teoksiaan on *One and Three Chairs*.

Kosuth sai vuonna 1968, 23-vuotiaana Cassandra-säätiön stipendin. Valitsijana oli Marcel Duchamp, joka kuoli viikon kuluttua.

## Lähteet

## Aiheesta muualla
* Thomas Dreher: Joseph Kosuth - "Zero & Not" 1985-86
Mogi das Cruzes

**Mogi das Cruzes** on kunta Brasiliassa. Se kuuluu São Paulon osavaltion metropolialueeseen. Kunnan asukasluku oli 387&nbsp;779 vuonna 2010.

## Tunnettuja henkilöitä
Jalkapalloilija Neymar ja tennispelaaja João Souza ovat kotoisin kaupungista.

## Lähteet

## Aiheesta muualla
Emilio Bulgarelli

**Emilio Bulgarelli** (15. helmikuuta 1917 Reggio di Calabria – 2. helmikuuta 1993 Napoli) oli italialainen vesipalloilija. Hän kilpaili vuoden 1948 kesäolympialaisissa Lontoossa ja kuului siellä kultaa voittaneeseen joukkueeseen. Hän oli puolustaja ja pelasi suurimman osan urastaan RN Napolille (sekä ennen että jälkeen toisen maailmansodan). Lisäksi hän pelasi Canottieri Olonalle.

Bulgarelli oli mukana voittamassa Euroopan-mestaruutta (1947) ja kuutta Italian-mestaruutta.

## Lähteet
Kárpathos (kunta)

**Kárpathos** ( eli Δήμος Καρπάθου, *Dímos Karpáthou*) on Kreikan kunta, joka sijaitsee Kárpathos-Kásoksen alueyksikössä Etelä-Egean saarten alueella. Kunnan pinta-ala on 324,1 neliökilometriä ja väkiluku 6&nbsp;226 (vuonna 2011). Kunnan kuntakeskus on Kárpathoksen kaupunki eli Pigádia.

Kárpathoksen kunta sijaitsee Egeanmeren saarilla, Välimereen kuuluvassa Egeanmeressä Kásoksen ja Ródoksen saarten välissä. Kunta käsittää koko Kárpathoksen saaren. Sen lisäksi kuntaan kuuluvat Astakidonísian saaret eli Astakída, Astakidópoulo eli Atsakidópoulo, Chténi ja Siál, sekä saaret Áfoti, Ammoúdi, Charkiás, Despotikó, Diakóftis, Gaïdouronísi, Megálo Trístomo, Mikró Trístomo, Moíra, Nisí, Nisierós, pohjoisrannikon Prasonísi, itärannikon Prasonísi, Saría, Sókastro ja Xóplakes. Saaret kuuluvat Dodekanesian saariryhmään.

Nykyinen Kárpathoksen kunta muodostui, kun Kárpathos ja Ólympos yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Kárpathoksen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

Chamilín saari ja Divoúnian saaret kuuluivat Kárpathoksen kuntaan ja sen Ólympoksen kunnallisyksikköön vuoteen 2013, ja esiintyvät siksi kunnan osina vielä vuoden 2011 väestönlaskennassa. Vuodesta 2013 ne kuuluvat Kásoksen kuntaan.

## Lähteet

## Aiheesta muualla

* Δήμος Καρπάθου. Kárpathoksen kunnan verkkosivut.
Robert Longo

**Robert Longo** (s. 7. tammikuuta 1953) on yhdysvaltalainen kuvanveistäjä. Hän tekee esittäviä aggressiivissävyisiä teoksia. Hän tuli tunnetuksi 1980-luvulla ”Men in the Cities” -sarjastaan, joka kuvasi siististi pukeutuneita liikemiehiä, jotka vääntelehtivät tunnetilojen vallassa.

Longon usein vääristyneitä, erikoisissa asennoissa olevia ihmisfiguureja kuvaavat teokset pohjautuvat tiedotusvälineiden kuviin. Longon sanotaan tuovan esiin median väkivaltaisen luonteen.

Longo on myös ohjannut William Gibsonin novelliin perustuvan elokuvan *[[Johnny Mnemonic – kuoleman kuriiri]]*, joka sai ensi-iltansa vuonna 1995.

Longon vaimo on saksalainen näyttelijä Barbara Sukowa. Longon teoksia sarjasta ”Men in the Cities” on Patrick Batemanin asunnon sisustuksena elokuvassa *[[Amerikan psyko (elokuva)|Amerikan psyko]]* (2000).

## Katso myös
*Yhdysvaltain taide

## Lähteet

## Aiheesta muualla
*Robert Longon verkkosivut
*

## Kirjallisuutta
**Robert Longo*, näyttelyluettelo. Päätoimittaja Sarianne Soikkonen, kirjoittajat Päivi Loimaala, Timo Valjakka, Elina Heikka, Kalle Lampela ja Jukka Petäjä. Tampere: Sara Hildénin taidemuseo, 2017. ISSN 1795-0910.
Bert ja innokkaat ihailijat

**Bert ja innokkaat ihailijat** () on Anders Jacobssonin ja Sören Olssonin Bertin päiväkirjat kirjasarjan yhdestoista teos. Alkuperäisteos valmistui vuonna 1997 ja suomennos vuonna 1999. Kirjan on suomentanut Pirkko Hakkarainen.
Henri Järviniemi

**Henri Järviniemi** (s. 18. elokuuta 1989 Kotka) on suomalainen jalkapalloilija, joka edustaa Veikkausliigassa pelaavaa FC KTP:tä. Hän on pelipaikaltaan keskuspuolustaja, mutta pystyy pelaamaan oikeana laitapuolustajana tai puolustavana keskikenttäpelaajana.

Veikkausliigassa Järviniemi debytoi 30. kesäkuuta 2008 ottelussa FF Jaroa vastaan. Hän on toiminut myös joukkueensa kapteenina ja ollut useamman vuoden sen runkopelaajia. Järviniemi allekirjoitti helmikuussa 2015 jatkosopimuksen, jossa on optio myös yhdestä lisäkaudesta.

## Lähteet

## Aiheesta muualla

*Järviniemen pelaajakortti FC KooTeePeen kotisivuilla 
*Järviniemi transfermarkt.co.uk-sivustolla
*Järviniemi kymppipaikka.fi-sivustolla
Loch Nessin salaisuus 2

**Loch Nessin salaisuus 2** (, suomeksi myös nimellä **Loch Nessin salaisuus jakso 2**) on vuonna 2010 valmistunut saksalainen koko perheen seikkailuelokuva, joka on jatkoa elokuvalle Loch Nessin salaisuus. Elokuvan aiheena on Loch Nessin hirviö.

## Juoni
Elokuva kertoo pienestä Tim-pojasta, jonka äiti kuoli autokolarissa, kun hän lähti hakemaan sairastuneelle pojalleen lääkettä. Kun Tim isineen lähtee Skotlantiin, kukaan ei usko Timin isän löytävän Loch Nessin hirviötä mistään. Niinpä Tim lähtee etsimään Nessietä todistaakseen, että hänen isänsä on oikeassa. Juuri samaan aikaan eräs metsästäjäporukka lähti etsimään Loch Nessiä. Heidän apurinsa oli saanut varastettua Timiltä Loch Nessin järvelle vievän kartan, mutta ei aio antaa sitä muille, vaan pitää sen salaperäisesti itsellään Tämä alkaa jo herättää pieniä epäilyksiä muissa miehissä, ja he pitävät apuriaan silmällä.
Tarina huipentuu siihen kun jokainen metsästäjäporukan jäsen saa surmansa salaperäisesti matkan aikana ja viimeisiksi jäävät eräs nainen ja mies, joka oli saanut varastettua kartan. Kun nainen joutuu hengenvaaraan ja hänen henkensä riippuu vain tuosta salaperäisestä miehestä, hän tajuaa että tuo mies oli surmannut muut ja aikoo surmata naisenkin, koska hän haluaa itse Loch Nessin löytöpalkkion. Lopussa kumminkin Tim saa surmautettua miehen ja todistettua Nessien olemassaolon. Palkkioksi hän saa Nessien munan huolehdittavakseen.

## Lähteet

## Aiheesta muualla
*
Barbara Kruger

**Barbara Kruger** (s. 1945) on yhdysvaltalainen taidemaalari, installaatio- ja käsitetaiteilija. Monet työt liittyvät feministiseen taiteeseen. 

Kruger tekee teoksia usein rakennusten seinille, julkisiin tiloihin ja kadulle. Työt perustuvat usein valokuviin, mainoksiin tai uutiskuviin. Kuvaan liittyy käsitteellinen iskulause, joka kyseenalaistaa mainosten ja propagandan kieltä. Teosten väriasteikko on usein musta-puna-valkoinen poliittisen ja demagogisen kuvan perinnettä seuraillen. Tekstityypeistä hän suosii futuraa ja helveticaa. Tavallisia sanoja teksteissä ovat pronominit kuten "you", "your", "I", "we" ja "they".

Tekstit esittävät kysymyksiä feminismiin, konsumerismiin, yksilön itsemääräämisoikeuksiin ja toiveisiin liittyen, esimerkiksi “I shop therefore I am” tai “Your body is a battleground." 


Barbara Kruger at ACCA, Melbourne.jpg|Krugerin teos, Australian Center for Contemporary Art, Melbourne, Australia.
Belief+Doubt (2012).jpg|Krugerin teos Belief+Doubt 2012, Hirshhorn Museum Washington.
Empatia de Barbara Kruger 03.jpg|Krugerin teos "Empatia" Bellas Artes -metroasemalla Mexico Cityssä.
Empatía de Barbara Kruger en el Metro Bellas Artes IMG 0929 (31122349071).jpg|"Empatia", Bellas Artes -metroasema.
Plaza Reina de Holanda y silos de Puerto Madero.jpg|Krugerin teos Buenos Airesissa.
Senza titolo (Barbara Kruger) e Vacina (Roberto Barn).jpg|Krugerin ja Roberto Barnin teos Lazzerinin kirjaston luona.


## Lähteet

## Kirjallisuutta
*Kate Linker: Love for Sale, 1996
*Thinking of You, The Museum of Contemporary Art, Los Angeles 1999
*Angela Vettese: Barbara Kruger, 2002
*Barbara Kruger a& Lisa Phillips: Money Talks, 2005
*Barbara Kruger by Barbara Kruger, Rizzoli 2010

## Aiheesta muualla
*Barbara Kruger MoMAn kokoelmissa
*Public Broadcasting Service
* Fanisivusto
* Broad Art Foundation 
* Krugerin teoksia käsittelevä sivu
Palio di Siena

**Palio di Siena** on laukkakilpailu, joka järjestetään kaksi kertaa vuodessa, 2. heinäkuuta ja 16. elokuuta, Piazza del Campo -aukiolla Sienassa Italiassa. Siinä kilpailevat Sienan 17 kaupunginosaa, *contradaa*, joista kutakin edustaa yksi osallistuja.

Laukkakilpailuun liittyy paljon oheistoimintaa, kuten esimerkiksi kirkollisia tapahtumia, ulkona pidettäviä juhlapäivällisiä ja paraateja.

Kuva:Palio di Siena preparation for festvalities 2011 01.JPG|Yhden kaupunginosan asukkaiden juhlapäivällistä valmistetaan omalle aukiolle
Kuva:Palio di Siena preparation for festvalities 2011 02.JPG|Sama myöhemmin
Kuva:Altare maggiore del Duomo di Siena nei giorni del Palio.jpg|Jumalanpalvelus ennen tapahtumaa
Kuva:Siena Palio-Fahnen 20030815-360.jpg|Contradojen viirejä, joita myydään kilpailun edellä
Kuva:Palio di Siena preparation for festvalities 2011 04.JPG|Laukkaradan reunalle pystytetään taloja vasten istuinpaikkoja.
Kuva:La folla durante il Palio.jpg|Kilpailutapahtumassa ei voi olla varma näkyvyydestä
Kuva:Palio di Siena agosto 2011 - Palco dei Giudici (2).jpg|Torin asukkaat myyvät lippuja hyville paikoille
Kuva:Drappellone.jpg|Paraati ennen kilpailua
Kuva:Prova Assunta 2011.jpg|Kilpailun ratsastajat ovat pukeutuneet keskiaistyylisiin asuihin
Kuva:Contradaioli lg tempodipalio147 nit.jpg|Yleisö kannustamassa
Voikalat

**Voikalat** (Stromateidae) on makrillikalojen lahkoon (Scombriformes) luettu kalaheimo. Sen lajeja tavataan lämpimistä valtameristä.

## Lajit ja anatomia
Voikalojen heimoon kuuluu kolme sukua ja 21 lajia, muiden muassa hopeavoikala (*Pampus argenteus*), amerikanvoikala (*Peprilus triacanthus*) ja sinivoikala (*Stromateus fiatola*). Voikalat ovat pieniä tai keskikokoisia kaloja ja niiden maksimipituus on yleensä noin 30 cm. Ruumiinmuodosltaan ne ovat hyvin litteitä ja korkearuumiisia kaloja. Selkäeviä on yksi ja se on pitkä. Myös peräevä on pitkä. Pyrstöevä on haarautunut ja aikuisilta voikalalajeilta puuttuu vatsaevät, rintaevät ovat sen sijaan eräillä lajeilla melko kookkaat. Voikalojen suu ja hampaat ovat pienikokoiset. Väritykseltään voikalojen heimon lajit ovat tyypillisesti harmaita tai sinisiä ja ruumiissa voi olla myös sinertäviä pilkkuja. 

## Levinneisyys ja elintavat
Voikalalajeja tavataan lämpimistä vesistä Pohjois- ja Etelä-Amerikan rannikolta, Afrikan länsirannikolta ja indopasifiselta merialueelta. Ne kuitenkin puuttuvat Intian valtameren ja Tyynenmeren lounaisosista. Voikalat elävät suurina parvina lähellä rannikkoa ja toisinaan niitä tavataan myös jokien suistoista murtovesistä. Varsinkin nuoret kalat seuraavat usein meduusoja. Monet lajit ovat hyviä ruokakaloja, mutta niiden merkitys kaupallisesti ei ole kovin suuri.

## Lähteet
Aldo Ghira

**Aldo Ghira** (4. huhtikuuta 1920 Trieste – 13. heinäkuuta 1991 Rooma) oli italialainen vesipalloilija. Hän kilpaili vuoden 1948 kesäolympialaisissa Lontoossa ja kuului siellä kultaa voittaneeseen joukkueeseen.

## Lähteet
Salvatore Gionta

**Salvatore Gionta** (22. joulukuuta 1930 Formia – heinäkuu 2025) oli italialainen vesipalloilija. Hän oli mukana saamassa pronssia kesäolympialaisissa 1952 Helsingissä ja voitti sitten joukkueineen kultaa kesäolympialaisissa 1960 Roomassa.

## Lähteet
Frittata

**Frittata** on italialainen munakkaan tapainen munapohjainen ruokalaji. Se muistuttaa espanjalaista *[[tortilla]]a* . Se voidaan valmistaa ilman täytettä tai käyttää täytteenä lihaa, juustoa, vihanneksia tai pastaa, ja se maustetaan usein mausteyrteillä. **Frittata di cipollessa** on sipulia.
**Frittata di maccheroni** on tunnettu makaronilaatikko, johon käytetään spagettia, ja siinä voi olla myös tomaattia.

Lisäkkeet paistetaan paistinpannulla ennen kuin munamaito kaadetaan niille. Ruokalaji voidaan paistaa valmiiksi liedellä tai uunissa, ja se voidaan kääntää tai jättää kääntämättä.

Frittata tarjoillaan usein leikattuna lohkoiksi pizzan tapaan.

*Frittata* vastaa iranilaista ruokalajia *kookoo*. Siitä on olemassa muunnelmia esimerkiksi *kuku sabzi* (yrttifrittata) ja *kuku sibzamini* (perunafrittata).

Italian sana *frittata* johtuu sanasta *fritto*, joka on partisiipin perfekti "paistamista" merkitsevästä sanasta *friggere*,

Italian ulkopuolella *frittataa* on pidetty 1950-luvun puoliväliin munakkaana, mutta viime vuosikymmeninä sitä on ruvettu pitämään omana ruokalajinaan, jota Delia Smith kutsuu "italialaiseksi versioksi avoimesta munakkaasta".

## Lähteet

## Aiheesta muualla
Taistelu aamunkoitteessa

**Taistelu aamunkoitteessa** on Darren Shanin kirjoittaman ''Darren Shanin tarina'' -kirjasarjan yhdeksäs osa. Englanninkielinen alkuteos julkaistiin vuonna 2003 ja suomennos vuonna 2010. Sen suomensi Kaijamari Sivill ja kustansi Tammi.

## Juoni

Darren, Crepsley ja Harkat jahtaavat yhä vampaneesimestaria. Darrenin ystävä, Debbie on kaapattu ja pelastaessaan häntä Darren ja hänen kumppaninsa jäävät poliisin ansaan. He saavat kuitenkin apua ja pääsevät pois. Johtolangat johdattavat heidät tunneleihin, jossa he löytävät Vanchan, josta vampyyrit saavat uuden jäsenen. Tunnelissa vampyyrit joutuvat väijytykseen ja väijytys johtaa taisteluun vampyyrien ja vampaneesien välillä. Viimein, Crepsley tappaa vampaneesien kuninkaan, mutta Steve-Leopardi yllättää hänet takaa ja Crepsley putoaa jyrkänteeltä. Kirjan lopussa Darrenille paljastuu yllättäviä asioita Steven henkilöllisyydestä.

## Lähteet
Dezső Fábián

**Dezső Fábián** (17. joulukuuta 1918 Budapest – 6. lokakuuta 1973 Budapest) oli unkarilainen vesipalloilija. Hän kuului hopeaa kesäolympialaisissa 1948 Lontoossa saaneeseen ja sitten kultaa kesäolympialaisissa 1952 Helsingissä voittaneeseen joukkueeseen.

## Lähteet
Amedeo Ambron

**Amedeo Ambron** (s. 23. tammikuuta 1939 Benevento) on italialainen entinen vesipalloilija. Hän kilpaili vuoden 1960 kesäolympialaisissa Roomassa ja kuului siellä kultaa voittaneeseen joukkueeseen. Hän pelasi yhden ottelun ja teki siinä yhden maalin.

## Lähteet
Bagna cauda

**Bagna cauda** on italialainen lämmin dippikastike. Se tarjoillaan ja syödään *[[fondue]]n* tapaan. Sen valmistukseen käytetään valkosipulia, anjovista, oliiviöljyä ja voita, joillakin seuduilla kermaa. Aikoinaan on käytetty myös pähkinäöljyä. Siihen kastetaan erilaisia kasvissuikaleita. Se on yleinen syksyn ja talven ruokalaji.

Yhdysvaltalaisen televisiosarjan *[[Babylon 5|Babylon 5:n]]* jaksossa "A Distant Star" turvapäällikkö Michael Garibaldi yritti ja lopulta onnistuikin salakuljettamaan lääkärin kiellosta piittaamatta bagna caudan ainekset avaruusasemalle.

## Lähteet
András Katona

**András Katona** (20. helmikuuta 1938 Budapest – 5. maaliskuuta 2026) oli unkarilainen vesipalloilija. Hän kilpaili vuoden 1960 kesäolympialaisissa Roomassa ja kuului siellä pronssia saaneeseen joukkueeseen.

## Lähteet
János Konrád

**János Konrád** (27. elokuuta 1941 Budapest – 26. marraskuuta 2014) oli unkarilainen vesipalloilija ja uimari. Hän kuului kesäolympialaisissa 1960 Roomassa pronssia vesipallossa saaneeseen joukkueeseen ja osallistui siellä lisäksi 100 metrin selkäuintiin.

Vesipallossa Konrád lisäksi joukkueineen voitti kultaa kesäolympialaisissa 1964 Tokiossa ja sai pronssia kesäolympialaisissa 1968 Méxicossa.

## Lähteet
Thomas Eakins

**Thomas Cowperthwait Eakins** () oli yhdysvaltalainen taidemaalari, kuvanveistäjä ja valokuvaaja. Häntä pidetään yhtenä tärkeimmistä taiteilijoista Yhdysvaltain taiteen historiassa. Eakins valitsi aiheensa kotikaupungistaan Philadelphiasta. Hän maalasi satoja muotokuvia ja näkymiä toimistoista, kaduilta ja puistoista. 

Thomas Eakins opiskeli aluksi Philadelphiassa Pennsylvanian kuvataideakatemiassa ja samoihin aikoihin myös anatomiaa lääketieteellisessä tiedekunnassa. Myöhemmin hän opiskeli École des Beaux-Artsissa historiamaalari Jean-Léon Gérômen johdolla, mutta innostui Euroopan matkallaan etenkin Rembrandtista, Velasquezista ja Riberasta. Heidän pohjaltaan Eakins halusi kehittää amerikkalaisen version realismista.

Eakinsin suurikokoisessa *Grossin klinikka* -maalauksessa vuodelta 1875 etualan henkilöt on kuvattu luonnollisen kokoisina. Rembrandtin *[[Tohtori Tulpin anatomianluento]]* toimi esikuvana *Grossin klinikalle* – Eakins pyrki jopa kilpailemaan Rembrandtin kanssa. Maalauksessa tunnettu kirurgi Samuel Gross johtaa miespotilaan reiden leikkausta, jota opiskelijat seuraavat taustalla. Erona Rembrandtin maalaukseen on, että kyseessä ei ole ruumiinavaus. Dramaattinen valonkäyttö tehostaa myös Eakinsin maalausta.

## Lähteet

## Teoksia

Tiedosto:Max Schmitt in a Single Scull.jpg|*Max Schmitt in a Single Scull*, 1871.
Tiedosto:Thomas Eakins, The Agnew Clinic 1889.jpg|*The Agnew Clinic*, 1889
Tiedosto:William rush carving his allegorical figur of schuylkill river thomas eakins.jpeg|*William Rush carving his allegorical figure of Schuylkill River*, 1877


## Aiheesta muualla

*Eakinsille omistettu sivusto 
*Thomas Eakins Wikiquotessa
*Kuvia Eakinsin teoksista 
*Thomas Eakins -näyttely, Metropolitan Museum of Art
*Thomas Eakinsin kirjeitä, Smithsonian Archives of American Art
Sielujen järvi

**Sielujen järvi** on Darren Shanin kirjoittaman ''Darren Shanin tarina'' -kirjasarjan kymmenes osa. Se on myös sarjan kolmanneksi viimeinen osa. Englanninkielinen alkuteos julkaistiin vuonna 2003 ja suomennos vuonna 2010. Sen suomensi Kaijamari Sivill ja kustansi Tammi. Kirja seuraa edelleen sarjan muista osista tutun Darren Shanin tarinaa. Kirjassa esitellään uusi henkilö nimeltään Spits Abrams.

## Juoni

Sielujen järvi jatkaa Darren Shanin tarinaa suoraan Taistelu aamunkoitteessa-kirjan jälkeen. Darren on yksin ja useimmat hänen kumppaneistaan ovat kuolleita. Darren päätyy ystävänsä Harkatin kanssa toiseen, tummanpuhuvaan maailmaan.
Toisessa maailmassa Darren ja Harkat joutuvat suorittamaan erilaisia tehtäviä. Tehtäviä suorittaessaan he tapaavat Evannan ja Spits Abramsin,
hieman omituisen erakon. Lopulta he päätyvät Sielujen järvelle, jossa heille paljastuu totuus toisesta maailmasta, sekä Harkatin oikea henkilöllisyys.

## Lähteet
Giancarlo Bergamini

**Giancarlo Bergamini** (2. elokuuta 1926 Milano – 4. helmikuuta 2020 Lanzo d’Intelvi) oli italialainen miekkailija, olympiavoittaja ja maailmanmestari.

Bergamini voitti floretilla Melbournessa 1956 olympiakultaa joukkuekilpailussa ja hopeaa yksilökilpailussa. Aiemmin Helsingin kesäolympialaisissa 1952 hän oli saavuttanut floretilla hopeaa joukkuekilpailussa ja sijoittunut yksilökilpailussa kahdeksanneksi. MM-kilpailuissa Bergamini saavutti kolme mitalia kutakin väriä. Hänestä tuli floretilla maailmanmestari yksilökilpailussa vuonna 1958 sekä joukkuekilpailussa vuosina 1954 ja 1955. Bergamini kuoli 93-vuotiaana 4. helmikuuta 2020.

## Lähteet
* Giancarlo Bergamini Bio, Stats, and Results Olympics at Sports-Reference.com 

### Viitteet

## Aiheesta muualla
*
Francesc Soulié

**François Jacques "Francesc" Soulié** (s. 22. maaliskuuta 1978 Carcassonne, Ranska) on andorralainen hiihtäjä.

Soulié oli vuoden 2006 olympialaisissa 15 kilometrin matkalla 71. ja keskeytti sekä 50 kilometrin että yhdistelmähiihtokilpailun. Hän osallistui neljälle matkalle vuoden 2007 MM-kisoissa, joissa hän sai parhaan sijoituksensa 50 kilometriltä, jolla hän oli 44. Soulié sijoittui parhaimmillaan 59:nneksi 30 kilometrin yhdistelmäkisassa MM-kisoissa 2009, 47:nneksi 50 kilometrillä Vancouverin olympialaisissa 2010 ja 65:nneksi 15 kilometrillä vuoden 2011 MM-kilpailuissa. 

Soulié kilpaili maailmancupissa vuosina 2004–2011. Ainoan maailmancupin pistesijansa hän saavutti oltuaan 24:s Changchunin 15 kilometrin vapaan hiihtotavan kilpailussa helmikuussa 2007. Lisäksi hän sijoittui muun muassa 35:nneksi Tour de Skillä kaudella 2010&ndash;2011.

## Lähteet
Giancarlo Guerrini

**Giancarlo Guerrini** (29. joulukuuta 1939 Rooma – 21. maaliskuuta 2025) oli italialainen vesipalloilija. Hän kuului kultaa voittaneeseen joukkueeseen kesäolympialaisissa 1960 Roomassa. Lisäksi hän sijoittui joukkueineen neljänneksi sekä kesäolympialaisissa 1964 Tokiossa että kesäolympialaisissa 1968 Méxicossa.

## Lähteet
Rosario Parmegiani

**Rosario Parmegiani** (12. maaliskuuta 1937 Napoli – 13. kesäkuuta 2019) oli italialainen vesipalloilija. Hän voitti joukkueineen kultaa kesäolympialaisissa 1960 Roomassa ja kuului lisäksi neljänneksi sijoittuneeseen joukkueeseen kesäolympialaisissa 1964 Tokiossa.

## Lähteet
Lähdetähtimö

**Lähdetähtimö** (*Stellaria alsine*, syn. *S. uliginosa*) on monivuotinen, kosteissa kasvupaikoissa viihtyvä tähtimöiden sukuun kuuluva kohokkikasvi.

## Ulkonäkö ja koko

Rento- tai kohenevavartinen lähdetähtimö kasvaa 10–20&nbsp;cm pitkäksi. Varsi on kalju. Vastakkain olevat lehdet ovat paksuhkoja, kaljuja ja väriltään sinivihreitä. Lehden tyviosan laita on karvainen. Kukallisten haarojen lehdet ovat lähes ruodittomia, ja ne ovat muodoltaan soikeita tai tasasoukan suikeita. Rentojen talvehtimishaarojen ylemmät lehdet ovat pitkäruotisia ja muodoltaan puikeita. Kukinto on kaksihaarainen viuhko, joka joskus voi olla muuntunut yksikukkaiseksi. Kukinto on näennäisesti lehtihankainen, ja sen tukilehdet ovat kalvomaisia ja kaljuja. Hyvin pienissä kukissa on viisi verho- ja terälehteä. Verhiö on kalju. Valkoiset terälehdet ovat tyvelle asti kaksijakoisia ja verholehtiä lyhyempiä. Joskus teriö puuttuu kokonaan. Kukan emiö on kolmelehtinen. Suomessa lähdetähtimö kukkii touko-heinäkuussa. Hedelmä on kuusiliuskaisesti aukeava lyhyt kota. Lähdetähtimö muistuttaa jonkin verran lettotähtimöä (*Stellaria crassifolia*).

## Levinneisyys
Euroopassa lähdetähtimöä tavataan Pyreneiden niemimaalta ja Britteinsaarilta läpi Länsi- ja Keski-Euroopan Pohjois-Italiaan, Balkanin pohjoisosiin, Länsi-Ukrainaan ja Luoteis-Venäjälle, sekä pohjoisessa Fennoskandian keskiosiin. Lajia tavataan myös siellä täällä Pohjois-Afrikassa, Siperiassa ja Pohjois-Amerikan itä- ja pohjoisosissa. Lähdetähtimön muunnosta (var. *undulata*) tavataan laajalla alueella Kaakkois-Aasiassa.

Suomessa lähdetähtimöä tavataan pääasiassa Kristiinankaupunki–Lappeenranta-linjan eteläpuolella. Pohjoisempana laji on harvinaisempi, mutta sitä tavataan aina Oulun korkeudelle saakka, yksittäisiä esiintymiä on tavattu myös Keski-Lapista. Lähdetähtimö on Etelä- ja Keski-Suomessa alkuperäislaji, pohjoisempana uustulokas.

## Elinympäristö
Lähdetähtimö kasvaa lähteiden reunoilla, lähdepuroissa, lähdevetisissä pellon- ja niitynojissa, korvissa ja kosteissa metsäteillä. Joskus lajia tavataan tilapäisesti myös maantienojissa, lastauspaikoilla ja turvepohjaisissa istutuksissa. Suotuisissa oloissa se saattaa muodostaa suurehkojakin kasvustoja. Lähdetähtimö on ilmeisesti varsin hidas leviämään luonnonvaraisesti kasvupaikasta toiseen. Suomessa laji on monin paikoin harvinaistunut tai kadonnut lähteikköjen ojitusten ja purojen perkausten takia.

## Lähteet
* *Helsingin kasvit – Kukkivilta kiviltä metsän syliin*. Toim. Kurtto, Arto & Helynranta, Leena. Helsingin kaupungin ympäristökeskus. Yliopistopaino, Helsinki 1998.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Uusitalo, Anna: *Kylien kaunokit, soiden sarat. Keski-Suomen uhanalaiset kasvit*. Keski-Suomen ympäristökeskus, Jyväskylä 2007.

### Viitteet

## Aiheesta muualla
* Kasviatlas 2018: Lähdetähtimön (''Stellaria alsine'') levinneisyys Suomessa
* LuontoPortti: Lähdetähtimö (''Stellaria alsine'')
* United States Department of Agriculture (USDA): ''Stellaria alsine''
Brunello Spinelli

**Brunello Spinelli** (26. toukokuuta 1939 Firenze – 6. helmikuuta 2018 Firenze) oli italialainen vesipalloilija ja olympiavoittaja.

Spinelli kilpaili Rooman kesäolympialaisissa 1960 kuuluen Italian kultaa voittaneeseen joukkueeseen. Spinelli joutui liikenneonnettomuuteen ja kuoli 78-vuotiaana 6. helmikuuta 2018.

## Lähteet
Luigi Mannelli

**Luigi Mannelli** (21. helmikuuta 1939 Napoli – 14. maaliskuuta 2017) oli italialainen vesipalloilija ja olympiavoittaja.

Mannelli kuului Italian olympiakultaa voittaneeseen joukkueeseen Roomassa 1960. Aiemmin hän sijoittui joukkueineen olympiatasolla neljänneksi Melbournessa 1956.

Mannelli kuoli 78-vuotiaana 14. maaliskuuta 2017.

## Lähteet
Danio Bardi

**Danio Bardi** (23. toukokuuta 1937 Scandicci – 9. heinäkuuta 1991 Firenze) oli italialainen vesipalloilija. Hän kuului kultaa voittaneeseen joukkueeseen kesäolympialaisissa 1960 Roomassa. Lisäksi hän sijoittui joukkueineen neljänneksi kesäolympialaisissa 1964 Tokiossa.

## Lähteet
Jenny Holzer

**Jenny Holzer** (s. 1950) on yhdysvaltalainen videotaiteilija ja käsitetaiteilija. 

Holzerin teokset ovat feministisiä ja poliittisia, myös kulutuskriittisiä. Menetelmänä ovat usein julisteet, valotaulut, liikkuva kuva ja mainokset.

Holzer tunnetaan parhaiten mainostauluissa olleista teoksistaan ja eri rakennuksiin tehdyistä projektioista ja led-valoista. Sanat ovat yleensä keskeisessä asemassa.
Holzerin ensimmäisiä julkisiä teoksia oli *Truismit* 1977–1979. Ne olivat anonyymejä aforismeja ja statementtejä, joita Holzer liisteröi eri puolille Manhattania.

## Kuvia

Tiedosto:ForSAAM.jpg|
Tiedosto:Holzer forthecity Bobst.jpg|
Tiedosto:Livingsign.jpg|
Tiedosto:Massmocajelinek.jpg|


## Lähteet

## Aiheesta muualla

*Cheim & Read galleria, New York
Demokratian muistomerkki

**Demokratian muistomerkki** () on monumentti Thaimaan pääkaupungissa Bangkokissa. Se pystytettiin vuosina 1939–40 vuoden 1932 vallankumouksen muistoksi. Monumentin pohja on pyöreä ja loivat portaat nousevat sen keskelle, jossa matalan kolmimetrisen tornin päällä on veistos, joka esittää Thaimaan perustuslain sisältävää laatikkoa kahden uhrimaljan päällä. Sen suunnitteli M. L. Pum Malakul (toisen lähteen mukaan Mew Aphaiwong) ja toteutti Sitthidech Saenghirun. Tornin ympärillä on neljä "siipeä" suojelemassa perustuslakia. Ne suunnitteli Italiasta maahan muuttanut Corrado Feroci (joka muutti myöhemmin nimensä Silpa Bhirasiksi).

Teokseen liittyy paljon symboliikkaa. Pohjan halkaisija samaten kuin siipien korkeus on 24 metriä, mikä viittaa vallankumouksen päivämäärään 20. kesäkuuta. Tornin korkeus (kolme metriä) edustaa kuukautta – kesäkuu oli tuolloin paikallisen kalenterin kolmas kuukausi. Alun perin teoksen ympärillä oli vielä 75 tykkiä edustamassa vallankumouksen vuotta, joka buddhalaisen ajanlaskun mukaan oli 2475.

## Lähteet
Guido Santin

**Guido Santin** (1. tammikuuta 1911 Cavallino-Treporti – 1. elokuuta 2008 Cavallino-Treporti) oli italialainen soutaja. Hän kilpaili kesäolympialaisissa 1936 Berliinissä ja sai siellä hopeaa perämiehellisessä kaksikossa.

## Lähteet
Oszkár Csuvik

**Oszkár Csuvik** (28. maaliskuuta 1925 Budapest – 13. lokakuuta 2008 Sydney) oli unkarilainen vesipalloilija. Hän kilpaili kesäolympialaisissa 1948 Lontoossa ja kuului siellä hopeaa saaneeseen joukkueeseen.

## Lähteet
Koskelan rata

**Koskelan rata** oli Helsingissä sijainnut kapearaiteinen rautatie, joka rakennettiin vuonna 1905. Se kulki noin kilometrin matkan nykyisen Käpyläntien linjausta sen vieressä Oulunkylän asemalta nykyisen Käpyläntien ja Oulunkyläntien yhdistävän liikenneympyrän paikkeille.

Rata rakennettiin Koskelan sairaalan (silloisen Helsingin kaupungin kunnalliskodin ja työlaitoksen) rakennustyömaalle. Rataa ei kuitenkaan purettu rakennustöiden päätyttyä, vaan sillä kuljetettiin hevosvetoisesti muun muassa hiiltä, polttopuuta ja puutavaraa. Myöhemmin radalla kuljetettiin myös vainajia takaisinpäin Oulunkylän asemalle, jossa ruumiit siirrettiin Malmin hautausmaalle kulkeneisiin juniin. Koskelan radalta rakennettiin myös pistoraide nykyiselle Pohjolanaukiolle, kun Puu-Käpylää alettiin rakentaa vuonna 1920, koska alueelle ei tuolloin ollut vielä tieyhteyttä Helsingistä. Koskelan rata ja sen pistoraide purettiin muutamaa vuotta myöhemmin teiden ja Käpylän raitiotien valmistuttua. 

## Katso myös
* Malmin hautausmaan rautatie 

## Lähteet
* Kaupunginosat.net Oulunkylä  (viitattu 22.3.2012)
* Vaunut.org karttakuva Koskelan radasta vuodelta 1933 (viitattu 22.3.2012)
* Koskela 100 vuotta 1912-2012 (viitattu 22.3.2012)

### Viitteet
Lamont Turner

**Lamont Turner** (s. 1980 tai 6. marraskuuta 1976) on yhdysvaltalainen koripalloilija. Turner on Missouri Western State Universityn kasvatti. Hän on pelannut Suomen pääsarjassa ja Yhdysvaltain pienissä ammattilaissarjoissa.

Turner pelasi yliopistokoripalloa NCAA:n II-divisioonassa Missouri Western State Universityn joukkueessa. Hän pelasi tämän jälkeen yhdysvaltalaisissa ammattilaissarjoissa ennen siirtymistään suomalaiseen Pyrbasketiin elokuussa 2004. Pyrbasketissa Turner pelasi kaudella 2004–2005 35 ottelussa 23,9 pisteen ottelukohtaisella keskiarvolla, joka oli kauden toiseksi korkein Tim Kisnerin jälkeen. Turner saavutti IS-tähtikisassa 42 tähteä ollen Pasi Riihelän kanssa kauden päätteeksi neljäs. Pyrbasket sijoittui runkosarjassa kymmenenneksi eikä selviytynyt pudotuspeleihin. Suomen pääsarjan ottelukohtaisen piste-ennätyksensä, 45 pistettä, Turner teki KTP:tä vastaan 7. marraskuuta 2004. Suomen-kautensa jälkeen hän palasi Yhdysvaltoihin.

## Lähteet
* Profiili Suomen Koripalloliiton sivustolla 
* Lamont Turner basketball profile  usbasket.com 

### Viitteet
Héctor Méndez

**Héctor Eugene Méndez** (1. elokuuta 1897 – 13. joulukuuta 1977 Buenos Aires, Argentiina) oli argentiinalainen nyrkkeilijä. Hän kilpaili vuoden 1924 kesäolympialaisissa Pariisissa ja sai siellä hopeaa välisarjassa. Méndez osallistui myös vuoden 1928 kesäolympialaisiin ja toimi niissä Argentiinan lipunkantajana.

## Lähteet

## Aiheesta muualla
*
Lynn Washington

**Lynn Washington** (s. 3. huhtikuuta 1978) on yhdysvaltalainen koripalloilija. Washington on Indianan yliopiston kasvatti. Hän edustaa kaudella 2011–12 japanilaista Osaka Evessaa. Washington on pelannut myös Suomen pääsarjassa.

Washington pelasi kaksi kautta yliopistokoripalloa Indianan yliopiston joukkueessa vuosina 1998–2000. Tämän jälkeen hän siirtyi Japaniin, jossa pelasi kolme kautta Niigata Albirexissa. Syksyllä 2003 Washington siirtyi suomalaiseen Pyrbasketiin, jossa hän kaudella 2003–2004 oli 24,2 pisteen ottelukohtaisella keskiarvolla sarjan toiseksi paras korintekijä Glenn Stokesin jälkeen. Pudotuspeleihin Pyrbasket ei selvinnyt. Seuraavalla kaudella Washington edusti Espoon Honkaa, joka selviytyi viimeisenä joukkueena pudotuspeleihin, mutta hävisi ensimmäisen ottelusarjansa LrNMKY:lle voitoin 0–3.

Kahden Suomessa vietetyn kauden jälkeen Washington palasi Japaniin, tällä kertaa Osaka Evessan joukkueeseen. Tuolloin vasta perustetussa pääsarjassa, bj leaguessa, kilpaillut Evessa voitti sarjan kolme ensimmäistä mestaruutta, ja Washington valittiin sarjan MVP:ksi vuosina 2006 ja 2008 sekä sarjan tähdistöön vuosina 2007 ja 2009.

Vuonna 2006 Washingtonilla oli vaimo ja kolme lasta. Vuonna 2012 Washington ja tämän vaimo pidätettiin Japanissa huumeiden maahantuonnista epäiltynä.

## Saavutukset
### Henkilökohtaiset saavutukset
* Japanin pääsarjan MVP 2006 ja 2008
* Japanin pääsarjan tähdistöjoukkueessa 2007 ja 2009
* Suomen pääsarjan toiseksi paras korintekijä kaudella 2003–2004

### Joukkuesaavutukset
* Japanin mestaruus 2006, 2007 ja 2008

## Lähteet
* Profiili Suomen Koripalloliiton sivustolla 
* Lynn Washington basketball profile asia-basket.com 

### Viitteet
Uta Poreceanu

**Uta Poreceanu** (o.s. **Schlandt**, myöh. **Ionescu**, 13. marraskuuta 1936 Brașov – 27. tammikuuta 2018 Baden-Baden, Saksa) oli romanialainen telinevoimistelija ja olympiamitalisti.

Poreceanu voitti joukkuekilpailussa olympiapronssia Roomassa 1960, missä hän myös sijoittui ottelussa 27:nneksi ja telineillä tätä huonommin. Poreceanu työskenteli liikunnanopettajana ja muutti myöhemmin asumaan Saksaan. Hän kuoli Baden-Badenissa 81-vuotiaana 27. tammikuuta 2018.

## Lähteet
* 
* Profiili Romanian olympiakomitea 

### Viitteet
Pedro Quartucci

**Pedro Vicente Ernesto Quartucci** (30. heinäkuuta 1905 Buenos Aires, Argentiina – 20. huhtikuuta 1983 Buenos Aires, Argentiina) oli argentiinalainen nyrkkeilijä. Hän sai kesäolympialaisissa 1924 Pariisissa pronssia höyhensarjassa. Quartuccin ammattilaisura päättyi vuoteen 1928. Hänestä tuli myös tunnettu näyttelijä, joka esiintyi yli 60 elokuvassa. Quartucci kuoli sydänkohtaukseen huhtikuussa 1983 ollessaan 77-vuotias.

## Lähteet

## Aiheesta muualla
* 
* 
*
The Hills Have Eyes 2

**The Hills Have Eyes 2** on vuonna 2007 julkaistu kauhuelokuva. Se on jatko-osa vuoden 2006 elokuvalle *[[The Hills Have Eyes (vuoden 2006 elokuva)|The Hills Have Eyes]]*, joka on uudelleenfilmatisointi Wes Cravenin vuoden 1977 elokuvasta *[[Yön silmät]]*. Elokuva kertoo sotilasjoukosta, joka vie tarvikkeita Sektori 16 -nimiselle sotilastukikohdalle, jossa on ennen suoritettu ydinkokeita. Joukko joutuu mutanttiyhteisön hyökkäysten kohteeksi autiomaan kallioilla.

## Rooleissa

## Aiheesta muualla
*Teaser and Trailer on Apple Trailers julkaistu 4. tammikuuta, 2007
*Review at Dread Central
Lamhe

**Lamhe** (suomeksi ”Hetket”) on Yash Chopran ohjaama ja tuottama intialainen hindinkielinen draamaelokuva vuodelta 1991. Päärooleja näyttelevät Anil Kapoor ja Sridevi kaksoisroolissa.

Nykyään klassikoksi kutsuttu elokuva oli ilmestyessään suosittu rikkaiden kaupunkilaisten ja ulkomaalaisten keskuudessa, kun taas suuri intialainen yleisö hyljeksi sitä, koska elokuvaa pidettiin insestisenä. Elokuva oli kriitikoiden suosiossa ja se voitti National Film Awards -palkinnon ja viisi Filmfare Awards -palkintoa.

Yash Chopra on sanonut *Lamhen* olevan hänen suosikkinsa omista elokuvistaan.

## Juoni
Matkustaessaan Rajasthaniin Viren (Anil Kapoor) rakastuu itseään vanhempaan Pallaviin (Sridevi). Dai Jaa (Waheeda Rehman) on huolissaan ikäerosta, mutta Vireniä se ei haittaa. Kesken oikeustaistelun Pallavin isä kuolee sydänkohtaukseen. Pallavi on surun murtama. Viren menee lohduttamaan Pallavia, mutta saa tietää tämän olevan rakastunut toiseen. Pallavi menee naimisiin rakastettunsa kanssa ja Viren lähtee takaisin Lontooseen. Vuotta myöhemmin Pallavi ja miehensä kuolevat onnettomuudessa. Hän jättää jälkeensä tyttären, Poojan, josta kasvaa kauniin äitinsä ilmetty kaksoisolento. Kun Viren vuosien jälkeen vierailee Intiassa, hän järkyttyy nähdessään Poojan ensimmäisen kerran. Pooja paljastaa hitaasti olevansa rakastunut Vireniin, mutta hän rakastaa edelleen Pallavia, jonka muisto ei jätä häntä. Lopulta Viren ymmärtää rakastuneensa Poojaan ja he menevät naimisiin.

## Näyttelijät

## Soundtrack

## Palkinnot
* National Film Awards
** Paras puvustus – Neeta Lulla, Kachins, Leena Daru

* Filmfare Awards
** Paras elokuva – Yash Chopra
** Paras naispääosa – Sridevi
** Paras koominen rooli – Anupam Kher
** Paras tarina – Honey Irani
** Paras dialogi – Rahi Masoom Raza
*** Ehdokkuudet
**** Paras ohjaus – Yash Chopra
**** Paras miespääosa – Anil Kapoor
**** Paras naissivuosa – Waheeda Rehman

## Lähteet

## Aiheesta muualla
* 
*
Cantata Sangui

**Cantata Sangui** oli suomalainen metallimusiikkia soittava yhtye, joka on tunnettu etenkin kokoonpanostaan, jossa on kaksi bassoa eikä lainkaan kitaroita. Yhtye perustettiin vuonna 1997, jonka jälkeen sen kokoonpano on vaihdellut useasti. 2014 yhtye kertoi Facebook-sivullaan lopettamisestaan. Tähän mennessä yhtye oli julkaissut yhden täyspitkän albumin *[[On Rituals and Correspondence in Constructed Realities]]* vuonna 2009 ranskalaisen Season of Mist -yhtiön kautta. Kaksi jäsenistä soittaa myös suomalaisessa Enochian Crescent -yhtyeessä ja kolme Fuzzifer-yhtyeessä.

## Jäsenet
* Suvi Grym – laulu
* Tuomas Tunturituuli – basso, laulu
* Juha Vilhunen – basso, laulu
* Black Bolton – rummut
* Hanna Sirola – kosketinsoitin, samplet, laulu

### Entiset jäsenet
* Mika A.A. Hyytinen – basso, laulu
* Anna Pienimäki – laulu
* Kari Husa – laulu

## Diskografia
### Studioalbumit
* 

### Demot
* 
* 
* 
* 

## Haastatteluita
* Mystic Metal (2009, englanniksi) 
* Lords of Metal (2009, englanniksi)
* Metal Portal (2009, englanniksi)

## Aiheesta muualla
*Cantata Sangui Facebookissa
*
*
*Cantata Sangui ReverbNationissa
*Cantata Sangui Twitterissä
Ei kelepaa! / HCR-kokoelma

**Ei kelepaa! / HCR-kokoelma** on koottu kappaleista jotka eivät mahtuneet/haluttu Panama Rayon levylle. Levyllä on myös Puukko Allua oikealla äänellä.

## Kappaleet
# AKA´PELLA – Get Money
# Enemmän 2012
# Intro
# What Is Our Mission?
# Panama Rayo feat. AKA´PELLA 1
# Panama Rayu feat. HCR
# Grillijonon sankarit
# Rayo ja letku
# Jumalan oikea käsi 2004
# Testi sessiot
HMS Cambrian (R85)

**HMS Cambrian** (viirinumero R85) oli Britannian kuninkaallisen laivaston Ca-luokan hävittäjä.

## Valmistus

Alus tilattiin nimillä *HMS Spitfire* sekä *HMS Strenuous* 11. hätälaivueessa () Scotts Shipbuilding and Engineering Companyltä Greenockista, missä köli laskettiin 14. elokuuta 1942. Aluksen nimi vaihdettiin marraskuussa 1942 *HMS Cambrianiksi* amiraliteetin päätettyä perustettavana laivueen alusten nimeämisestä Ca-alkuisin nimin. Alus laskettiin vesille 10. joulukuuta 1943 ja valmistui 17. heinäkuuta 1944.

## Palvelus
Toukokuussa 1946 alus palasi Britteinsaarille palveltuaan Intian valtamerellä 6. laivueessa. Se poistettiin palveluksesta ja sijoitettiin reserviin. Alus päätettiin modernisoida 1950-luvulla ja siirrettiin telakalle, mistä se palautettiin 1963 palvelukseen. Se oli palveluksessa, kunnes alus sijoitettiin 1968 Portsmouthin reserviin. Alus sijoitettiin 1971 poistolistalle ja myytiin BISCOlle romutettavaksi. Alus saapui 3. syyskuuta hinattuna T. W. Wardille Briton Ferryyn romutettavaksi.

## Lähteet
*
*
*
*
*

### Viitteet